|  |
| --- |
| Description: Description: Description: logo nepal sarkar.png  लिखु तामाकोशी गाउँपालिका  **स्थानीय राजपत्र**  खण्डः ७ संख्याः४ मितिः **२०८०/१२/१४**  भाग–२  लिखु तामाकोशी गाउँपालिका |

|  |
| --- |
| **पशुपन्छी तथा मत्स्य विकास कार्यक्रम सञ्चालन सम्बन्धी कार्यविधि, २०८०** |

स्वीकृत मितिः २०८०/१२/१४ गते

यस लिखु तामाकोशी गाउँपालिकामा चालु आ.व. २०८०/०८१ मा बागमती प्रदेश सरकारबाट हस्तान्तरित कार्यक्रम “गाई प्रवर्द्धन(उन्नत जात)कार्यक्रम” र “दुग्ध प्रवर्द्धन कार्यक्रम” सञ्चालनका लागि **प्रदेश तथा स्थानीय तहमा हस्तान्तरित** **पशुपन्छी तथा मत्स्य विकास कार्यक्रम सञ्चालन सम्बन्धी कार्यविधि, २०८०** बमोजिम सञ्चालन गर्नुपर्ने हुँदा यस कार्यविधिको दफा ७ को उपदफा १ मा उल्लेख भएको अधिकार प्रयोग गरी यस गाउँपालिकाको आर्थिक विकास समितिको मिति २०८०/११/०४ गतेको निर्णयानुसार गठन भएको **कार्यक्रम कार्यान्वयन कार्यदलले** यस कार्यक्रमका लाभग्राहीहरूको लागि प्रोत्साहन अनुदान प्रदान गर्न पाउने मापदण्ड निर्धारण गरी यस कार्यदलले यो कार्यविधि बनाएको छ । यो कार्यविधी यस लिखु तामाकोशी गाउँपालिकाको कार्यपालिका बैठकबाट स्वीकृत भएपछि मात्र लागू हुनेछ ।

यस लिखु तामाकोशी गाउँपालिकामा सञ्चालन हुने पशुपन्छी तथा मत्स्य विकास कार्यक्रमहरूका लागि तपशिल अनुसारको मापदण्डमा आधारित रहेर कार्यक्रम सञ्चालन गर्नुपर्नेछ ।

1. यस गाउँपालिकाको आर्थिक विकास समितिको मिति २०८०/११/०४ गतेको निर्णयानुसार गठन भएको कार्यदल तपशिल अनुसार रहेको छ ।

**तपशिलः**

पशु विकास अधिकृत संयोजक

प्रशासन शाखा प्रमुख सदस्य

योजना शाखा प्रमुख सदस्य

प्राविधिक शाखा प्रमुख सदस्य

कृषि प्राविधिक सदस्य-सचिव

**“गाई प्रवर्द्धन(उन्नत जात)कार्यक्रमका लागि”**

1. यस कार्यविधीमा सबै कुरा **प्रदेश तथा स्थानीय तहमा हस्तान्तरित** **पशुपन्छी तथा मत्स्य विकास कार्यक्रम सञ्चालन सम्बन्धी कार्यविधि, २०८०**  मा उल्लेख भए बमोजिम हुनेछ, साथै उक्त कार्यविधिमा जुनसुकै कुरा लेखिएतापनी उक्त कार्यविधिको दफा ७ ले दिएको अधिकार प्रयोग गरी गठन गरिएको कार्यदलले यस कार्यक्रमका लाभग्राहीहरूको लागि यस कार्यविधिको दफा ७ को उपदफा २(क) मा दिइएको अधिकार बमोजिम तपशिलका मापदण्ड रहनेछ ।

**तपशिलः**

लक्षित वर्गः लक्षित वर्ग भन्नाले यस गाउँपालिका भित्रका व्यावसायिक रूपमा गाई पालन गरिरहेका र दूध विक्री वितरण गरी रहेका, गाई पालन गर्ने उद्देश्य लिएका व्यक्तिगत फर्म, व्यवसायिक फर्म, समूह, समिती, सहकारी आदि लाई मान्न सकिन्छ।

1. **प्रदेश तथा स्थानीय तहमा हस्तान्तरित** **पशुपन्छी तथा मत्स्य विकास कार्यक्रम सञ्चालन सम्बन्धी कार्यविधि, २०८०** दफा ७ को उपदफा २(ख) मा दिइएको अधिकार प्रयोग गरी यस गाउँपालिका भित्रका पशु पन्छी तथा मत्स्य व्यावसाय गर्दै आएका अगुवा कृषक, उत्प्रेरकहरू, लाई परिचालन गर्न सकिनेछ ।
2. **प्रदेश तथा स्थानीय तहमा हस्तान्तरित** **पशुपन्छी तथा मत्स्य विकास कार्यक्रम सञ्चालन सम्बन्धी कार्यविधि, २०८०** दफा ७ को उपदफा २(ग) मा दिइएको अधिकार प्रयोग गरी यस गाउँपालिका भित्रका कृषक तथा व्यावसायीहरूको स्थलगत अनुगमन तथा मूल्याङ्कन गरी उत्कृष्ठ ठहरिएका कृषक तथा व्यावसायीहरूलाई उपलब्ध बजेटको आधारमा व्यावसायको अवस्था हेरी माग र आवश्यक्ता अनुसार निश्चित अनुदान रकम यस गाउँपालिकाको कार्यालयले उपलब्ध गराउन सक्नेछ ।
3. **प्रदेश तथा स्थानीय तहमा हस्तान्तरित** **पशुपन्छी तथा मत्स्य विकास कार्यक्रम सञ्चालन सम्बन्धी कार्यविधि, २०८०** दफा ७ को उपदफा २(घ) मा दिइएको अधिकार प्रयोग गरी यस गाउँपालिका भित्रका लाभग्राहि प्रोत्साहन अनुदानको लागि तपशिलको मापदण्ड पुगेको हुनुपर्नेछ ।
4. समूह/सहकारी/समितिको हकमा प्रति सदस्य उन्नत जातको एक(१) वटा माउ गाई पालिरहेका कम्तिमा १० सदस्य हुनुपर्नेछ, साथै समूह सदस्यहरू र व्यक्तिगत फर्महरूलाई प्रोत्साहन अनुदान उपलब्ध गराउँदा खरिद प्रकृतिका सम्पुर्ण अनुदानहरू गाउँपालिकाबाट खरिद गरी उपलब्ध गराउनेछ र निर्माण प्रकृतिका सम्पुर्ण कार्यहरू प्राविधिक स्टिमेट र मूल्याङ्कनको आधारमा कार्य सम्पन्न पछि समूह/फर्मको बैंक खाता मार्फत अनुदान रकम उपलब्ध गराइने छ ।
5. व्यक्तिगत फर्म र कृषकहरूको हकमा प्रति फर्म वा प्रति सदस्य २ वटा उन्नत जातको लैना/ब्याउने माउ गाईको संख्या हुनुपर्नेछ ।

**“दुग्ध प्रवर्द्धन कार्यक्रमका लागि”**

1. **व्यक्तिगत फर्म/कृषकको हकमा प्रोत्साहन अनुदानको लागि तपशिलको मापदण्ड कायम गरिएको छः**
2. कम्तिमा दैनिक रूपमा २-५ लि. दुध विक्री वितरण गरिरहेको हुनुपर्नेछ ।
3. तिन महिना अगाडि देखि दुग्ध विक्री वितरण गरिरहेको हुनुपर्नेछ ।
4. दूध वितरण दुग्ध डेरी/चिया पसल तथा होटलमा दूध बिक्री वितरण गरेको प्रमाणित विवरण हुनुपर्ने ।
5. **समूह/समिती/सहकारीहरूको हकमा प्रति सदस्य उन्नत जातको १ गोटा लैना गाई/भैसी हुनुपर्नेछ ।**
6. दैनिक रूपमा १०० लि. दुध (दुग्ध डेरीमा) वा अन्य ठाउँमा दूध विक्री वितरण गरेको हुनुपर्नेछ ।
7. दुग्ध सम्बन्धि प्रोत्साहन अनुदान रकम लिनका लागि समूह/सहकारी/समितिको हकमा समूह सहकारीहरू बाट नै प्रस्ताव पेश भएता पनि प्रोत्साहन अनुदान रकम भने समूह सहकारीमा आबद्ध कृषकहरूलाई प्रत्यक्ष रूपमा माग र आवश्यकता हेरी अनुदानको व्यवस्था गरिने छ ।
8. प्रोत्साहन अनुदानको रकम उपलब्ध गराउँदा प्रति लिटर दुई रूपैँयाका दरले दिन सकिनेछ । साथै माग र आवश्यक्ताको आधारमा उन्नत जातको गाई/भैँसी लगायत भकारो सुधार र दुग्ध सम्बन्धी यन्त्र उपकरणहरू ५० % अनुदानमा उपलब्ध गराउन सकिने छ ।
9. प्रोत्साहन अनुदान उपलब्ध गराउँदा खरिद प्रकृतिका सम्पुर्ण अनुदानहरू गाउँपालिकाबाट खरिद गरी उपलब्ध गराउने र निर्माण प्रकृतिका सम्पुर्ण कार्यहरू प्राविधिक स्टिमेट र मूल्याङ्कनको आधारमा कार्य सम्पन्न पछि बैंक खाता मार्फत अनुदान रकम उपलब्ध गराइने छ ।

|  |
| --- |
| लिखु तामाकोशी गाउँपालिकाको बैठकवाट मिति २०८०/१२/१४ गते पारित यो कार्यविधि लिखु तामाकोशी गाउँ कार्यपालिकाको निर्णय वा आदेश र अधिकारपत्रको प्रमाणीकरण (कार्यविधि) नियमावली, २०७४ को नियम ३ को उपनियम ४ बमोजिम प्रमाणीकरण गर्दछु ।  (विनोद कुमार अधिकारी)  प्रमुख प्रशासकीय अधिकृत  मिति २०८०/१२/१४ |